3Roser

3Roser består af 3 medlemmer af familien Rosendal: Mor Hanne, Anna og Amalie. Vi har geocachet siden påsken 2010, hvor vi startede med en lille gul eTrex. Den sommer var vi Peloponés rundt i lejet bil i 4 uger - og fik set en masse meget, meget smukke steder fordi vi skulle finde geocaches dér. Da vi kom hjem fra denne ferie var nogle venner, som vi havde fortalt om geocaching (Sorenmik) begyndt at geocache og havde fået en Oregon. Vi var blevet bidt af geocaching på ferien i Grækenland, så vi måtte også have sådan én. Et år senere fik vi en Montana p.g.a. den store skærm. Vi har geocachet i 14 lande og synes det er rigtig sjovt at geocache i udlandet fordi der ofte ligger caches på smukke steder, langt fra alfarvej og turiststeder.